रेलवे रिक्रूटमेंट बोर्ड ने 63000 पदों के लिए ग्रुप डी की परीक्षा पैटर्न की घोषणा कर दी है। ग्रुप डी की परीक्षा पूरी करने के लिए सामान्य उम्मीदवारों को 90 मिनट और दिव्यांग उम्मीदवारों को 120 मिनट मिलेंगे। परीक्षा कुल 100 नंबर की होगी, जिसमें मैथ्स, जनरल इंटेलीजेंस एंड रीजनिंग, जनरल साइंस, जनरल अवेयर्नेस एंड करंट अफेयर्स से संबंधित सवाल किए जाएंगे। मैथ्स सेक्शन से परीक्षा में 25 सवाल, जनरल इंटेलीजेंस एंड रीजनिंग से 30, जनरल साइंस से 25 और जनरल अवेयर्नेस एंड करंट अफेयर्स से 20 सवाल होंगे।